Anužių geležinkelio stotelė

Anužių geležinkelio stotelė (anksčiau Jekšterkių geležinkelio stotelė) – buvusi stotis Mažojoje Lietuvoje, Anužių kaime piečiau Jekšterkių (Pagėgių savivaldybė), prie Klaipėdos–Tilžės geležinkelio. Išlikęs stoties pastatas (dabar gyvenamasis namas).Anužių kaimas, Pagėgių savivaldybėje. Krastogidas.lt (tikrinta 2023-10-21).

 Istorija 

Stotis įkurta XIX a. pabaigoje pro Anužius nutiesus Klaipėdos–Tilžės geležinkelį. Anužių stoties viršininko padėjėju dirbo būsimojo Lietuvos prezidento A. Brazausko senelis Kazimieras Brazauskas (1863–1949).

II pasaulinio karo metu miškelyje netoli Anužių geležinkelio stoties buvo laidojami kelionės metu ešelonais į stovyklą vežti ir pakeliui mirę karo belaisviai,Paminėtas koncentracijos kalinių atminimas. 2009-04-17, Kurjeris.lt (tikrinta 2023-10-21). o pačiame kaime naciai laikė 120 prancūzų, 70 lenkų karo belaisvių ir 80 civilių Lenkijos piliečių.Ignas Giniotis. Pagėgių karo belaisvių stovykla „Oflager 53“. 2021-12-15, Silaineskrastas.lt (tikrinta 2023-10-21). 1944 m. stotis minima Jekšterkių vardu (taip žymima ir kai kuriuose tarpukario žemėlapiuose), joje stodavo traukiniai, vykstantys nuo Klaipėdos iki pat Berlyno.Deutsches Kursbuch - Jahresfahrplan 1944/45 - Teil 1 (KBS 100 - 178). // psl. 98, 99 100, 101

Po karo stotis tapo stotele. Lietuvai atgavus nepriklausomybę stotelė dar kurį laiką veikė, čia stodavo traukiniai Klaipėda–Pagėgiai,Tarnybinis keleivinių traukinių eismo tvarkaraštis. Galioja nuo 2002 m. spalio 27 d. – Vilnius, Lietuvos geležinkeliai, 2002. bet XXI a. pradžioje buvo uždaryta.

 Šaltiniai 

Kategorija:Pagėgių savivaldybės geležinkelio stotys